b'\n_START_ARTICLE_\nSnoopy, Come Home\n_START_SECTION_\nSinopsi\n_START_PARAGRAPH_\nSnoopy i la resta de la banda de Peanuts van a la platja. All\xc3\xad Snoopy i Peppermint Patty es diverteixen molt, per la qual cosa decideixen tornar l\'endem\xc3\xa0. Mentrestant, Charlie Brown i els altres van a casa a jugar al Monopoly. Snoopy triga molt, per la qual cosa quan arriba, el seu amo el repta. L\'endem\xc3\xa0, Snoopy \xc3\xa9s expulsat de la platja a causa d\'una nova regla ("No es permeten gossos en aquesta platja"). El gosset li dicta a Woodstock una queixa sobre aquest tema. Snoopy es baralla amb Linus Van Pelt per la manta del noi i, m\xc3\xa9s tard, fa boxa amb Lucy Van Pelt._NEWLINE_Snoopy rep una carta d\'una nena dita Lila, que ha estat a l\'hospital durant tres setmanas (per raons desconegudes) i necessita la companyia de Snoopy. Despr\xc3\xa9s de rebre la carta, immediatament se\'n va amb Woodstock a veure-la, deixant Charlie at\xc3\xb2nit per la seva anada sobtada i per no saber qui \xc3\xa9s Lila. Per\xc3\xb2 quan Linus decideix investigar sobre aquest tema (Charlie Brown: "El que em faltava, un Sherlock Holmes de biber\xc3\xb3!"), descobreix, per a horror del seu amic, que Lila va ser la propiet\xc3\xa0ria anterior de Snoopy (Linus: "Et van vendre un gos usat, Charlie")._NEWLINE_En el cam\xc3\xad per a veure a Lila, Snoopy (juntament amb Woodstock) es troba amb un m\xc3\xb3n on els gossos no poden entrar a cap lloc (l\'autob\xc3\xbas, el tren, la biblioteca, etc.) i tamb\xc3\xa9 s\'enfronta a Clara, una nena molesta que tanca a Snoopy i Woddstock a la seva casa i no pensa deixar-los anar._NEWLINE_Snoopy finalment arriba a l\'hospital, per\xc3\xb2, all\xc3\xad tampoc es permeten ni gossos ni ocells, i se les ha d\'enginyar per a escapolir-se, i finalment arribar a Lila, en un emotiu retrobament._NEWLINE_Al cap d\'un temps, Lila li diu a Snoopy que ella va millorar molt gr\xc3\xa0cies a ell, per\xc3\xb2 aquest ha de tornar a casa, i s\'adona a temps que ha de prometre-li que tornar\xc3\xa0. A casa ha de "resoldre els seus assumptes" i dir ad\xc3\xa9u._NEWLINE_Snoopy escriu una carta i l\'ensenya a la banda, i els deixa els seus b\xc3\xa9ns. Els nens li organitzen al Beagle un comiat emotiu. Ara que Snoopy ha marxat per sempre, Charlie Brown \xc3\xa9s incapa\xc3\xa7 de dormir. I li diu a Linus que ha portat menjar a la gossera, sense adonar-se que estava buida._NEWLINE_Quan Snoopy arriba a l\'apartament de Lila l\'endem\xc3\xa0, descobreix que all\xc3\xad tampoc es permeten gossos. Quan ella apareix, li mostra que t\xc3\xa9 un gat, i all\xc3\xad \xc3\xa9s quan li mostra que no hi pot viure. Ara, alliberat de la seva obligaci\xc3\xb3, torna amb Charlie i els altres._NEWLINE_Snoopy, en tornar, li fa escriure a Emily una nova carta, reclamant les seves pertinences. Lucy, enutjada, marxa amb els altres dient: "\xc3\x89s el teu gos Charlie, nosaltres ens rentem les mans!".\n_START_SECTION_\nLa propiet\xc3\xa0ria de Snoopy, Lila\n_START_PARAGRAPH_\nLila \xc3\xa9s un personatge menor a Peanuts. Va ser la propiet\xc3\xa0ria original de Snoopy, abans de la seva vida de Charlie Brown i els altres._NEWLINE_Lila es va esmentar per primera vegada en la tira en la d\xc3\xa8cada de 1960. Es va revelar que ella va comprar Snoopy a la Daisy Hill Puppy Farm, per\xc3\xb2 es va veure obligada a retornar-lo quan es va mudar a un edifici on no es permetien gossos. La primera aparici\xc3\xb3 concreta de Lila va ser en aquesta pel\xc2\xb7l\xc3\xadcula.\n_START_SECTION_\nRecepci\xc3\xb3\n_START_PARAGRAPH_\nLa pel\xc2\xb7l\xc3\xadcula fou televisada per primer cop el 5 de novembre de 1976 en una sessi\xc3\xb3 especial de la CBS. Quant al cinema. va recaptar $245,073 en taquilla, contra un pressupost de $1,000,000. Al portal de cinema Rotten Tomatoes havia rebut una puntaci\xc3\xb3 de 7.8/10. The New York Times  va dir: "Aquest tractament brillant, intel\xc2\xb7ligent i hilarant, tot el que una historieta podria estar a la pantalla, \xc3\xa9s encara millor que A Boy Named Charlie Brown, amb que va comen\xc3\xa7ar la s\xc3\xa8rie."'